GUVERNUL REPUBLICII MOLDOVA

HOTĂRÂRE nr.

din 2023
Chisinău

**Cu privire la alocarea mijloacelor financiare**

(Primăria or. Șoldănești, consolidarea și restabilirea integrității blocului locativ)

În temeiul art. 19 lit. g) şi art. 36 alin. (1) lit. b) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare și în conformitate cu pct. 4 din Dispoziția Comisiei pentru Situații Excepționale a Republicii Moldova nr. 69/2023, Guvernul HOTĂRĂŞTE:

1. Se alocă bugetului local al orașului Șoldănești, din fondul de intervenție al Guvernului, mijloace financiare în sumă de 8 434,6 mii lei pentru executarea lucrărilor etapei I a obiectivului ,,Consolidarea și restabilirea integrității blocului locativ, termoizolarea fațadelor și reparația acoperișului clădirii din orașul Șoldănești, strada Mareșalul Jucov nr. 2”.
2. Primarul orașului Șoldănești, în calitate de beneficiar al mijloacelor financiare alocate, va perfecta, în modul stabilit, documentele necesare pentru finanțarea cheltuielilor în cauză, până la finele anului 2023.
3. Ministerul Finanțelor va finanța cheltuielile menționate la punctul 1 pe măsura prezentării documentelor confirmative.
4. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

**Contrasemnează:**

**Ministrul afacerilor interne   Ana REVENCO**

**Ministerul infrastructurii**

**și dezvoltării regionale Lilia DABIJA**

**Ministrul finanțelor Veronica SIREȚEANU**